Id-devozzjoni lejn San Ġużepp f'pajjiżna hija waħda kbira ħafna. Tant hu hekk li nsibu ħames parroċċi li jiċċelebraw il-festa titulari tagħhom lil San Ġużepp. Dawn huma l-Imsida, Kalkara, Manikata, Birkirkara San Ġużepp Ħaddiem u l-Qala Għawdex. Insibu wkoll ħamest irħula oħra li fihom issir festa lil, San Ġużepp li huma kbar u li huma popolari ħafna. Dawn huma r-Rabat, Ħal Għaxaq, Ħal Kirkop, Ħaż- Żebbuġ u l-Ħamrun. Iżda d-devozzjoni lejn dan il- qaddis ma tiqafx f'dawk il-postijiet fejn issirlu festa esterna biss imma nistgħu ngħidu li f'kull knisja f'pajjiżna ssib kwadru u vara ta' San Ġużepp. Fil- maġġoranza kbira tagħhom dawn il-vari jinħarġu proċessjonalment u għandhom marbuta magħhom fratellanza. F'dan l-artiklu se nagħtu daqqa t'għajn lejn uħud minn dawn il-vari li jinsabu fil-knejjes tagħna u li ma ssirilhomx festa pero xorta jgawdu devozzjoni kbira. Se nibdew minn waħda mill-isbaħ vari li nsibu f'pajjiżna li hija dik tal-parroċċa ta' Bormla. Il- vara ta' San Ġużepp f'din il-parroċċa hija meqjusa Vari ta' San Ġużepp fil-parroċċi tagħna - Istatwarju Għawdxi Wistin Camilleri. ; Għaqda Mużikali San Ġużepp bħala waħda mill-iktar artistiċi. Din inħadmet fl- 1903 u kienet skolpita fl-injam mill-Iskultur Bormliż Abram Gatt. Fil-parroċċa ġara ta' Bormla, dik ta' San Lawrenz tal-Birgu, insibu vara interessanti ħafna ta' San Ġużepp. Din hija vara li titlibbes bil-ħwejjeġ ta' :— veru, tradizzjoni li għandha oriġini minn Spanja u li: m għadha ħajja fil-Birgu. L-irjus ta' din il-vara huma ik attribwiti lil Melchiore Gafà li kien jaħdem ġewwa Ruma u hu meqjus bħala ġenju Malti tas-seklu 16. Ġewwa l-Isla nsibu vara ta' San Ġużepp li hija maħduma fil-kartapesta u hija xogħol ta' Ġlormu 7 Darmanin li ħadimha fis-sena 1879. Din il-vara tinsab fis-sagristija ta' din il-knisja. Fil-parroċċa g tal-Madonna ta' Pompej ġewwa Marsaxlokk insibu statwa ħelwa ta' San Ġużepp li hija xogħol tal- Ġewwa ż-Żejtun insibu statwa sabiħa ta' San ' Ġużepp li nħadmet ġewwa Milan l-Italja mid-ditta l Gezzi fl-1906. Din l-istatwa kienet rebħet premju bħala l-aqwa xogħol artistiku f'kompetizzjoni t'arti sagra. Fis-Santwarju tal-Madonna tal-Karmnu fil- :— Ħal Għaxaq AD 1874 Belt Valletta nsibu vara sabiħa ħafna ta' San Ġużepp. Din il-vara hija xogħol ta' Mastru Nazju Portelli. Fil-parroċċa ta' Sant'Elena Birkirkara nsibu vara ta' San Ġużepp hija meqjusa bħala opra t'arti importanti. Din hija xogħol fl-injam ta' Vincenzo Dimech li skulturaha fis-sena 1826. Fil-knisja l-antika ta' Santa Venera nsibu statwa sabiħa ta' San Ġużepp li hija xogħol ta' Karlu Darmanin li ħadimha fis-sena 1890 u Ilum għadha fl- istat oriġinali kif ħarġet minn idejn l-artist. Fil-knisja parrokkjali ta' Santa Venera nsibu vara interessanti ta' San Ġużepp li kienet ġiet ordnata minn San Ġorġ Preca biex irregalaha lil Fra Diegu Bonanno. Din hija xogħol fil-kartapesta tal-Istatwarju Ġużeppi Cilia. Is-sorijiet ta' Fra Diegu kienu rregalaw din il-vara lill-parroċċa ta' Santa Venera u għalhekk din illum hija relikwa ta' San Ġorġ Preca. Karlu Darmanin ħadem ukoll il-vara ta' San Ġużepp li nsibu fil-knisja parrokkjali ta' San Nikola tas-Siġġiewi. Fin-Naxxar insibu vara ta' San Ġużepp li l-awtur tagħha mhux magħruf. Hija tal-kartapesta u ħafna storiċi jattribuha lil Ġlormu Darmanin. Dan jagħmluh għax din l-istatwa għandha xebh ma' statwi oħrajn ta' dan l-istatwarju. Fir-raħal ġar tan-Naxxar, il- Għargħur insibu vara ta' San Ġużepp li tixbah ħafna lil dik tan-Naxxar. Din hija tal-kartapesta wkoll iżda dan l-awtur tagħha hu magħruf u dan mhu ħadd ħlief Karlu Darmanin. San Ġużepp fil-parroċċa taż- Żurrieq huwa xogħol artistiku tajjeb ħafna tal-iskultur Vincenzo Dimech li skolpih fl-injam fis-sena 1824. Fil-knisja parrokkjali Tas-Santissima Trinità tal- Marsa nsibu żewġ statwi ta' San Ġużepp waħda hija xogħol ta' Wistin Camilleri minn Għawdex u l-oħra turi lil San Ġużepp Ħaddiem li kienet inġiebet minn Bari l-Italja fis-snin 60 tas-seklu l-ieħor. Ġewwa l-parroċċa ta' San Ġorġ Ħal Qormi nsibu vara tal-injam ta' San Ġużepp li nġiebet minn Bolzanu l-Italja fis-sena 1963. Din il-vara ħadet post waħda aktar antika. Ġewwa Ħaż-Żabbar, il-vara ta' IM San Ġużepp hija tal-kartapesta, xogħol l-Istatwarju (g Ġlormu Darmanin. F'din il-vara naraw xebh kbir mal-vara li naraw ġewwa Ħaż-Żebbuġ u l-Ħamrun. Fil-Mellieħa nsibu vara interessanti ħafna fejn lil San Ġużepp narawh mal-Madonna bil-Bambin f'ħoġorha. Din il-vara hija msejħa tas-Sagra Familja. Hija maħduma fil-kartapesta mill-istatwarju Senglean Karlu Darmanin. Ġewwa l-parroċċa tal-Madonna tal-Karmnu tal- Fgura nsibu statwa ta' San Ġużepp li hija xogħol tal-Istatwarju Għawdxi Wistin Camilleri. Fil-knisja parrokkjali ta' Stella Maris f'Tas-Sliema, il-vara ta' San Ġużepp inġiebet minn Lecce ġewwa l-Italja filwaqt li fil-knisja parrokkjali ta' San Ġiljan insibu vara tal-kartapesta li x'aktarx hija xogħol ta' Karlu Darmanin. Fil-knisja parrokkjali tal-Madonna ta' Lourdes ġewwa San Ġwann insibu wkoll vara ta' San ' Ġużepp li hija maħduma tixbah ħafna lil dik li nsibu ġewwa Bormla. Din x'aktarx hija xogħol Wistin Camilleri. Meta naqsmu l-fliegu u mmorru fil-gżira t'Għawdex insibu wkoll ħafna vari ta' San Ġużepp fil-knejjes. Waħda minnhom hija dik li nsibu fil- Bażilika ta' San Ġorġ. Din il-vara sabiħa hija xogħol tal-Istatwarju Għawdxi Wistin Camilleri. Fin-Nadur proprju fil-knisja parrokkjali u Bażilika ta' San Pietru $ u San Pawl insibu vara ta' San Ġużepp interessanti ħafna u mhux tas-soltu. Din inġiebet minn Marsilja fi Franza. L-istess nistgħu ngħidu għall-istatwa ta' San Ġużepp li nsibu fil-Bażilika ta' Marija Bambina tax-Xagħra. Fil-knisja Rotunda ta' San Ġwann tax- Xewkija wkoll insibu statwa ta' San Ġużepp li wkoll inġiebet minn barra minn Malta. Dawn il-vari kollha ta' San Ġużepp u ħafna oħrajn fil-knejjes tagħna jixhdu kemm id-devozzjoni lejn San Ġużepp Patrun Universali tal-Knisja hija qawwija f'pajjiżna. Tajjeb insemmu li ma' dawn il-vari nsibu bosta altari, kappelli, toroq, djar u persuni li kollha huma ddedikati lil dan il-Qaddis Kbir. TM Għaqda Mużikali San Ġużepp tel: 2166 8116 7: mob: 9942 5849 sieheb(żonvol.net Ħal Għaxaq AD 1874